google/wiki40b huggingface dataset:
LaLola

Pinaikling Istorya

Isang lalaki nagngangalang Lalo (Wendell Ramos), ang presidente ng Distelleria Lobregatt, na maraming niloko at nasaktang babae. Noong nasaktan niya ang babaylang si Ada at ito'y nagpakamatay, maghihiganti ang kanyang kapatid na si Sera. Nilagyan si Lalo ng sumpa. Isang halik lamang kay Sera at ito ay makukulong sa katwan ng isang babae. Wala nang iba ngunit ang kanyang kaibigang si Gary (Keempee de Leon) lamang ang naniniwala sa kanyang pagbabalat-kayo. Wala siyang magagawa ngunit magpanggap na babae.
Pinasok ni Lalo ang kanyang dating kompanya, ang Distelleria Lobregat, at nagpakilalang Lola, syota ni Lalo. Habang nasa kompanya, kailangan niyang malampasan ang lahat ng hamon at ang makakalaban niyang si Gaston (Marvin Agustin).
Habang nasa loob ng isang babae, napapansin ni Lalo/Lola na habang dumadaan ang araw, mas nagiging babae siya at nabibighani siya kay Facundo (JC de Vera), ang bise-presidente ng Distelleria Lobregat at kumpletong kabaliktaran ni Lalo.
Ludvík Svoboda

Si Ludvík Svoboda (Nobyembre 25, 1895 sa Hroznatín [dating Hrovnedin], Moravia – Setyembre 20, 1979, sa Praga) ay isang was a Tsekoslobakong (o Czechoslovak) pinuno ng militar at politiko. Nakipaglaban siya noong Una at Ikalawang Digmaang Pandaigdig. Sa paglaon, naging pangulo siya ng Sosyalistang Republika ng Czechoslovakia. Pinahirapan ng mga Aleman ang kanyang labimpitong taong gulang na anak na lalaki hanggang sa mamatay. Naglingkod siya bilang ministro ng tanggulang pambansa subalit nabilanggo noong panahon ni Stalin. Pagkaraang makalaya, pagkatapos ng pagkamatay ni Stalin, pinamunuan niya ang akademyang militar ng Czechoslovakia. Nahalal siya bilang pangulo ng bansa noong 1968. Tumanggap siya ng mahigit sa 50 mga medalya, kabilang ang Amerikanong Lehiyon ng Merito. Isa siya sa mangilan-ngilang mga banyagang nabigyan ng pamagat o titulong "Bayani ng Unyong Sobyet".
Barichara

Ang Barichara ay isang munisipalidad sa Departamento ng Santander, Colombia.
Virgilio Enriquez

Si Dr. Virgilio Gaspar Enriquez, palayaw Doc E o Ver (ipinanganak 24 Nobyembre 1942, barangay Santol, Balangtas, dating Bigaa, Bulacan, namatay noong 31 Agosto 1994, San Francisco, EUA) ay isang Filipino sikologo, ama ng sikolohiyang Pilipino.
Tonyong Bayawak

Ang Tonyong Bayawak ay isang palabas sa telebisyon sa Pilipinas ng ABS-CBN.
Hernando Ocampo

Si Hernando R. Ocampo (28 Abril 1911 – 28 Disyembre 1978) ay isang Pilipinong manunulat at pintor na nagawaran ng karangalan bilang Pambansang Alagad ng Sining ng Pilipinas.
Kolehiyo San Antonio

Ang Saint Anthony's College ay isang kolehiyong paaralan na matatagpuan sa San Jose, Antique, Pilipinas.
Ito ay itinatag noong 1958 at kasalukuyang pinamumunuan ni Rev. Fr. Cornelio V.Ysulat, Jr.
Papa Survival

Ang Papa Survival ay isang palabas sa telebisyon sa bansang Hapon.
Provo, Utah

Ang Provo ay isang lungsod sa Utah, Estados Unidos.
Hiratsuka, Kanagawa

Ang Hiratsuka ay isang lungsod sa Kanagawa Prefecture, bansang Hapon.
Anos

Mga Kawayang Pinakamadalas Gamitin sa Pilipinas

Ang anos ay isa sa 49 uri ng kawayan sa Pilipinas, at isa sa walong uri na madalas ginagamit ng mga Pilipino. Ang pitong iba pa ay : bayog (Dendrocalamus merilliana); botong (Dendrocalamus latiflorus); buho (Schizostachyum lumampao); kawayang bolo (Gigantochloa levis); kawayan kiling (Bambusa vulgaris); kawayan tinik (Bambusa spinosa); at ang tinaguriang "giant bamboo" (Dendrocalamus asper).
Sa ibang sanggunian, inililista ang Puser (Cyrtochloa fenexii) kapalit ng kawayan kiling.)
Juan Bosco

Buhay

Ipinanganak si San Juan Bosco sa gabí ng Agosto 16, 1815 sa mga kabahayan sa gilid ng burol ng Becchi, Italya. Siya ang pinakabatang anak ni Francesco Bosco (1784–1817) at Margherita Occhiena. May dalawa siyang nakatatandang kapatid sina, Antonio at Giuseppe (1813–1862). Ang mga Bosco ng Becchi ay mga katiwala sa bukid ng pamilyang Moglian. Ipinanganak si Juan Bosco noong panahon ng matinding kakulangan at taggutom sa kanayunan ng Piedmonteses, kasunod ng pagkawasak na dulot ng mga digmaang ni Napoleon at tagtuyot noong 1817.
Namatay ang kaniyang amang si Francesco noong siya'y dalawang taong gulang pa lamang, at naiwan sa kanilang inang si Margherita ang pangangalaga ng tatlong magkakapatid. Malaki ang ginampanang papel ng kaniyang ina sa paghubog at katauhan ni Don Bosco, at maaga niyang tinaguyod ang mga mithiin ng kaniyang anak.
Myrna Panlilio

Si Ma. Myrna Sese Panlilio–Borromeo (19 Nobyembre 1942 – 16 Hulyo 2009) ay isang kilalang nanalo sa isang patimpalak bilang Reyna ng Kagandahan sa Pilipinas.
Unibersidad ng Oklahoma

Ang Unibersidad ng Oklahoma o OU (Ingles: University of Oklahoma) ay isang koedukasyonal na pampublikong unibersidad sa pananaliksik na matatagpuan sa Norman, estado ng Oklahoma, sa Estados Unidos. Itinatag noong 1890, ito ay umiral sa Teritoryong Oklahoma malapit sa Teritoryong Indian sa loob ng 17 taon bago ang dalawa ay nagsanib upang naging ang estado ng Oklahoma. Sa Taglagas ng 2015, ang unibersidad ay may 30,824 mag-aaral na naka-enroll, kung saan karamihan ay nasa kanyang pangunahing kampus sa Norman. Nag-eempleyo ng halos 3,000 miyembro ng fakultad, ang mga paaralan ay nag-aalok 152 programang batsilyer, 160 programang masteral, 75 programang doktoral, at 20 meyjor sa unang antas propesyonal.

Akademikong profile

Ang Unibersidad ay isang malaking residensyal at, pampananaliksik na unibersidad. Ang unibersidad ay binubuo ng labinlimang kolehiyo, kabilang ang 152 meyjor tulad ng abyasyon, meteorolohiya, heolohiya, inhinyeryang pampetrolyo, pamamahala ng enerhiya, arkitektura, batas, gamot, pag-aaral ng mga Katutubong Amerikano, wika ng Katutubong Amerikano (e.g. Cherokee, Choctaw, Muscogee Creek, Kiowa), kasaysayan ng agham, at sayaw. Ang unibersidad ay may isang mataas na enrolment sa apat na taong mga programang full-time sa antas undergradwado. Habang ang dalawang pangunahing mga campus ay matatagpuan sa Norman at Oklahoma City, meron ding mga kaakibat na mga programang hinahain sa Tulsa na may layong palawakin ang pag-akses ng mga mag-aaral sa silangang Oklahoma. Ang ilan sa mga programa sa Tulsa ay kinabibilangan ng: gamot, parmasya, pagnanars, kalusugang pampubliko, alyadong kalusugan at liberal na mga sining.
731 Sorga

Ang 731 Sorga ay isang planetang hindi pangunahin.
Kending baston

Ang kending baston o kending tungkod, kilala sa Ingles bilang candy cane, ay isang matigas na kending hugis baston o tungkod na may baluktot na hawakan. Karaniwan itong kulay puti at pulang pahabang mga guhit na nagsasalitan. Ang lasa ng kending ito ay parang katulad ng Mentha piperita (peppermint, literal na paminta't menta). Gawa rin ito sa maraming iba pang mga lasa at mga kulay. Ang kending baston ay isang nakaugaliang kendi tuwing Pasko sa Estados Unidos, at sa ibang mga bansang naimpluwensiyahan ng bansang ito, subalit maaari rin itong mayroon sa nalalabing mga araw ng taon. Isa itong masagisag na bagay ng Kapaskuhan, at isa sa mga paboritong mga pagkain ng maliliit na mga bata.
Noong ika-17 daantaon, tanyag ang puting mga patpat ng kendi, subalit hindi sila makulay. Batay sa tradisyon, ang maestro ng koro ay humiling sa mga tao na gumagawa ng mga kendi na baluktutin ang mga patpat na kendi upang magmukha silang mga tungkod ng pastol, at ibinigay niya ang mga kending baston sa mga bata upang mapanitiling tahimik ang mga batang ito.
Lora Vale

Ang "Lora Vale" (1865) sa panitik ni Philip Paul Bliss, 1838-1876 ay bahagi ng public domain.
Pamantasang Boğaziçi

Ang Pamantasang Boğaziçi (kilala rin bilang Unibersidad ng Bosphorus, Turko: Boğaziçi Üniversitesi, "Boğaziçi," na ang literal na ibig sabihin ay Bosphorus sa Turko; Ingles: Boğaziçi University) ay isang pangunahing unibersidad sa pananaliksik na matatagpuan sa Europeong bahagi ng Bosphorus strait sa Istanbul, Turkiya. Ito ay may apat na mga fakultad at dalawang mga paaralan na nag-aalok ng mga digring undergraduate, at anim na institutong nag-aalok ng mga digring gradwado. Ang wika ng pagtuturo ay Ingles.
Itinatag noong 1863 bilang Kolehiyong Robert (Robert College is Ingles), ito ay ang unang institusyon sa mas mataas na pag-aaral na itinatag ng mga Amerikano sa labas ng Estados Unidos. Kahit na sa ilalim ng ganap na Turkish administrasyon ngayon, ang university pa rin ay nagpapanatili ng malakas na mga kurbatang sa mga Amerikanong sistema ng edukasyon. 
Ang Uniberidad ay nananatiling ang may pinakamataas na ranggo sa buong bansa, na nakakatanggap ng pinakamaraming bilang ng mga aplikante sa pamamagitan ng YGS-LYS, ang pagsusulit upang makapasok sa pamantasan. Ito ay nagbibigay-daan sa Boğaziçi University upang makaakit ng maraming ng mag-aaral na may pinakamataas na marka sa hayskul; at maging ang pinakapinipili ng mga nais kumuha ng mga kurso sa aplikadong agham, edukasyon, inhenyeriya, at agham panlipunan Ang Unibersidad ay ang tanging pamantasang Turko na kabilang sa Top 200 universities sa buong mundo ayon sa Times Higher Education World University Rankings para sa taong 2013-2014.
Sergio Argueta

Si Sergio Argueta ay isang artista sa Mehiko.
Fuufu

Ang Fuufu ay isang palabas sa telebisyon sa bansang Hapon.
Pingpong

Ang pingpong ay isang uri ng tennis na pang-mesa. Katulad ng regular na tennis, ginagamitan din ito ng mga raketang panghataw ng bola habang hawak ito ng kamay. Dalawang tao ang naglalaban dito na nakatakda sa dalawang dulo ng laruang mesa na nahahati sa gitna ng isang lambat (net).
Bea Santiago

Maagang buhay

Ipinanganak si Santiago sa Muntinlupa , inilipat sa Cataingan, Masbate at pinalaki ng kanyang mga lolo't lola.  Pumunta siya sa Masbate City at nag aral ng High School sa Liceo de Masbate.   Siya ang pinakamatanda sa tatlong anak.  Sa edad na 15, siya at ang kanyang pamilya ay lumipat sa Canada kung saan siya nag-aral ng Komunikasyon sa York University at naging isang modelo sa ilalim ng Elite Model Management .

Mutya ng Pilipinas 2011

Lumahok si Santiago sa 2011 edisyon ng Mutya ng Pilipinas , kung saan siya ay nanalo sa pamagat ng Mutya ng Pilipinas Overseas Communities.

Miss Tourism Queen of the Year International 2012

Kinakatawan ng Santiago ang Pilipinas sa Miss Tourism Queen of the Year International 2012, kung saan siya inilagay sa Top 10.

Binibining Pilipinas 2013

Nirepresenta ni Santiago ang Masbate sa Binibining Pilipinas 2013 Gold Edition at nanalo ng Binibining Pilipinas International 2013 at Binibining Avon special award.  Kinoronahan siya ng Binibining Pilipinas International 2012 na si Nicole Schmitz sa isang pageant na ginanap sa Smart Araneta Coliseum noong Abril 14, 2013.  Dineklara siya bilang isa sa mga nanalo kasama ang Miss Universe Philippines 2013 , na si Ariella Arida ; Binibining Pilipinas Tourism 2013 , na si Joanna Cindy Miranda ; Binibining Pilipinas Supranational 2013 , na si Mutya Johanna Datul ; at Binibining Pilipinas 2013 First Runner-up na si Pia Wurtzbach .

Miss International 2013

Ang dalawampu't tatlong taong gulang na si Bea Rose Santiago ay kumatawan sa Pilipinas sa Miss International 2013 Beauty Pageant na ginanap sa Tokyo , Japan noong Disyembre 2013.  Nagtagumpay siya sa pagkakapanalo laban sa 66 na mga kalahok at naging ikalimang Pilipino na nanalo sa titulo pagkatapos ng Gemma Cruz noong 1964 , Aurora Pijuan noong 1970 , Melanie Marquez noong 1979 at Lara Quigaman noong 2005 .    Sa isang interbyu pagkatapos ng kanyang panalo, inilaan niya ang kanyang korona sa mga biktima ng Bagyong Haiyan .

International sa ibang bansa

Sa kanyang paghari bilang Miss International 2013, naglakbay si Bea sa Japan , at Myanmar para sa pagkawanggawa sa ICA (International Cultural Association).
Dragon

Mga uri

Kadalasan, ang dragon ay may pangkalahatang dalawang klasipikasyon; ang Dragong Tsino at ang Kanluraning Dragon. Para sa mga Tsino at iba pang mga kultura sa Silangang Asya, ang dragon ay simbolo ng suwerte, sagisag ng mga Emperador, at tagadala rin ng ulan. Sa Kanluran naman, masasama ang mga dragon, na kung minsan ay itnuturing na demonyo o si Satanas mismo ang mga ito sa panitikan at sining.
San Pedro College of Business Administration

Ang San Pedro College of Business Administration ay isang kolehiyong paaralan na matatagpuan sa San Pedro, Laguna, Pilipinas.
Ito ay itinatag noong 1988 at kasalukuyang pinamumunuan ni Elmer A. Ching.
Kapuluan ng Tres Reyes

Ang Kapuluan ng Tres Reyes (ang Tres Reyes ay mula sa Kastila para sa "Tatlong mga Hari", kaya't may kahulugang "Kapuluan ng Tatlong mga Hari; Ingles: Tres Reyes Islands) ay tatlong maliliit na mga pulo na napangalanan bilang Gaspar, Melchor, at Baltazar, na hinango mula sa Tatlong mga Haring Mago. Matatagpuan ang mga ito sa Gasan, Marinduque sa Pilipinas. Ang pulong Gaspar ay mayroong isang maiksing haba ng baybaying mayroong mga bulaklak na bato at malinaw na katubigang kulay na pinaghalong bughaw at lunti. Ang mga pulong Melchor at Baltazar ay matatarik na mga dalampasigan at mga yungib na nasa ilalim ng tubig.
Wish Ko Lang

Ang Wish Ko Lang at isang palabas sa telebisyon ng GMA Network sa pormang reality television, na kung saan ay tinutulungan ang mga nagnanais ng tulong at may ambisyong maka-ahon sa hirap ng buhay. Si Bernadette Sembrano ang unang host ng palabas na ito at ng kalaunan pinalitan siya ni Vicky Morales.
Trimeresurus tibetanus

Ang Trimeresurus tibetanus iay isang makamandag na hukay ulupong species matatagpuan lamang sa Tibet. Walang subspecies ay kasalukuyang kinikilala.
Pamantasang Nankai

Ang Pamantasang Nankai (Ingles: Nankai University, 'NKU) ay isang pampublikong unibersidad sa pananaliksik na matatagpuan sa Tianjin, Tsina. Ito ay isang Chinese Ministry of Education Class A Double First Class University.
Ito ay itinatag noong 1919, sa pamamagitan ng tanyag na mga edukador na sina Yan Xiu at Zhang Boling. Ang Pamantasang Nankai ay isa sa pinakaprestihiyosong unibersidad sa Tsina. Noong panahon ng digmaang Tsino-Hapones (1937-1945), ang Pamantasang Nankai, kasama ang Unibersidad ng Peking at Pamantasang Tsinghua ay nagsanib at nabuo ang National Changsha Provisional University, na inilipat nang lumaon sa Kunming at naging National Southwestern Associated University 西南联大. Sa Nankai nag-aral ang unang Premier ng Tsina na si Zhou Enlai, matematikong si Shiing-Shen Chern at Nobel laureates na sina Chen Ning Yang at Tsung-Dao Lee.
Diego Castro

Si Diego Castro o Angelo Diego K. Castro III ay isang artista sa Pilipinas. Anak siya nina Angelo Castro, Jr. (kilalang reporter sa telebisyon) at June Keithley Castro. Kabilang sa mga palabas ni Castro ang Gimik, Esperanza, at TGIS. Noong Abril 2012, lumabas si Diego sa teleserye ng GMA Network na Kasalanan Bang Ibigin ka na kinabibilangan nina Geoff Eigenmann, Michael de Mesa at Jackie Rice. Gayundin, nakasama siya sa The Borrowed Wife at Strawberry Lane noong 2014. Noong 2015, gumanap siya sa Pari 'Koy bilang pampanauhin aktor. Sa kasalukuyan isa siyang tagapagbalita sa Wikang Ingles English sa Why News ng UNTV Network. Tulad nang kanyang ama, layunin niyang tumagal at umasenso sa larangan ng media.
Unibersidad ng Verona

Ang Unibersidad ng Verona (Italyano: Università degli Studi di Verona) ay isang unibersidad na matatagpuan sa Verona, Italya. Itinatag ito noong 1982 at isinaayos sa 12 kagawaran. Ayon sa pahayagan ng negosyong "Il Sole 24 Ore", ito ay niraranggo bilang pinakamahusay na di-pribadong unibersidad sa Italya noong mga taong 2014, 2015 at 2016.
Sa Verona, sa simula ng dekadang 1950, isang pangkat ng mga intelektuwal na Katoliko ang nagtatag sa " Ludovico Antonio Muratori " Free High School of Historical Science kasama ang magasing "Nova Historia". 
Mula sa pangkat na ito ng mga iskolar ay nabuo ang ideya ng pagtatag ng isang Unibersidad sa Verona. Ang ideya ay nabuo noong Pebrero 1959.
Kamiichi, Toyama

Ang Kamiichi ay isang munisipalidad sa Prepektura ng Toyama, bansang Hapon.
Corn dog

Ang corn dog isang uri ng pagkaing may hot dog na binalutan ng isang makapal na patong ng ginalapong na harina ng mais at ipiniritong babad sa mantika, bagaman mayroong ilan na hinuhurno. Halos lahat ng mga corn dog ay inihahain na nakatuhog sa patpat, bagaman mayroong ilan sa naunang mga bersiyon na walang patpat.
The Legend

Ang The Legend ay isang palabas sa telebisyon sa Timog Korea.
Gerry Geronimo

Si Adolfo "Ka Gerry" Geronimo ay isang sikat na TV host at dating politiko sa Pilipinas. Siya ay kasalukuyang host ng palatuntunang pang-agrikulturang Ating Alamin na sumasahimpapaawid sa telebisyong PTV 4.
Riho Iida

Riho Iida (飯田里穂)
Kapanganakan: 26 Oktubre 1991
Tirahan: Saitama
Ahensiya: Hoei Shinsha
Taas: 153 cm
Naging regular na Terebi Senshi si Riho Iida sa programang Tensai Terebikun MAX(TTK) mula Abril 2002 hanggang Marso 2006. Aktibo siya ngayon sa magasin na PurePure. Paborito niyang pagkain ang aloe yogurt. Ri-pi ang tawag sa kanya ng mga tagahanga. May blogsayt din siya sa kanyang ahensiya.
Pamantasang Bukas ng Cyprus

Ang Pamantasang Bukas ng Tsipre (Ingles: Open University of Cyprus, OUC; Griyego: Ανοικτό Πανεπιστήμιο Κύπρου), sa Lefkosia (Nicosia), ay ang tanging unibersidad sa distansyang pag-aaral sa Tsipre. Iminodelo sa Open University ng Britanya, ang OUC ay itinatag upang punan ang isang mahalagang puwang para sa bukas at distansyang mas mataas na edukasyon sa bansa, bilang pagtugon sa lumalaking pangangailangan para sa patuloy na edukasyon at habambuhay na pagkatuto. Ito ang una at tanging institusyon para sa mas Mataas na Edukasyon sa Tsipre na nagbibigay ng naturang uri ng instruksyon sa mga antas undergraduate at postgradweyt. Isang unibersidad sa pananaliksik, ang OUC nagtataguyod ng mga programa patungo sa pag-unlad ng mga pamamaraan at metodolohiya para sa bukas na pag-aaral.
Charles Seignobos

Talambuhay

Ipinanganak siya noong 1854 sa Lamastre sa Ardèche. Anak siya ni Charles Andrew Seignobos, Pangalawang Alkalde ng Privas mula 1871 hanggang 1894. Ang pamilya niya ay maka-Republikano at Protestante. Nagbakaloriyat siya sa Tournon noong 1871. Matapos ang matagumpay na pag-aaral sa École Normale Supérieure kung saan nag-aral siya sa ilalim nina Fustel de Coulanges at Ernest Lavisse, nagtapos siya na primera sa agregasyon sa kasaysayan.
Pagkatapos ay nag-aral siya ng dalawang taon sa Deutschland. Tumira siya ng ilang panahon sa Göttingen, Berlin, Munich at Leipzig. Hinirang siyang lektyurer sa Unibersidad ng Dijon noong 1879 at propesor ng Écoles des Hautes Études Internationales et Politiques (HEI-HEP). Naipagtanggol niya ang tesis niya para sa pagkadoktor noong 1881, pagkatapos ay hinirang siyang guro sa Sorbonne. Itinuturing siyang isa sa dalawang nagtatag ng pamayanang siyentipiko at humanista na “Sorbonne-Plage ", sa Arcouest malapit sa Paimpol, kasama ng kaibigan niyang pisiyologo na si Louis Lapicque (1). Namatay siya noong Abril 1942, matapos siyang ikulong sa sarili niyang bahay sa Ploubazlanec sa Bretanya.
Itinuturing siya kasama ni Charles-Victor Langlois na isa sa mga pasimuno ng positibismo sa kasaysayan. Si Seignobos ay may-akda ng maraming aklat sa kasaysayang pampolitika na gumagamit ng Deutsche na pamamaraan pangkasaysayan. Nakatulong din sa kanya ang kahusayan niya sa Deutsche at Ingles sa pagsasaliksik ng mga dokumento. Malaki ang ginampanan niya sa pamamaraang pangkasaysayan na nakabatay sa kritikal na pagbabasa ng mga batis na manuskrito.

Sipi

Sinipi ito mula kay Seignobos sa La Méthode historique appliquée aux sciences morales (Ang aplikasyon ng pamamaraang pangkasaysayan sa siyensiyang pangmoralidad).
Galaxy Angel

Kuwento

Ang Angel Brigade ay isa sa pinakadalubhasang sangay ng sandatahang lakas ng Imperyong Transbaal. Sila ay pinamumunuuan ni Volcott O' Huey, isang retiradong kolonel. Ang layunin nila ay ang maglakbay sa iba't ibang planeta upang hanapin ang Lost Technology, mga teknolohiyang may misteryosong kapangyarihan.

Awiting ZTema Ng Galaxy Angel

Pagbubukas na awit: "Galaxy Bang! Bang!" ng Angel-tai (Angel Brigade)
Pagtatapos na Awit: "Horoscope Rhapsody" ng Angel-tai (Angel Brigade)
Suizhou

Ang Lungsod ng Suizhou ay isang lungsod sa probinsiya ng Hubei sa bansang Tsina.
Unibersidad ng Pisa

Ang Unibersidad ng Pisa (Ingles: University of Pisa,  Italyano: Università di Pisa, UniPi) ay isang Italyanong pampublikong unibersidad sa pananaliksik na matatagpuan sa Pisa, Italya. Ito ay itinatag noong 1343 sa utos ni Papa Clemente VI. Ito ang ika-19 na pinakamatandang umiiral na unibersidad sa mundo at ang ika-10 pinakamatanda sa Italya. Ang unibersidad ay nararanggo sa loob ng Pinakamataas na 10 sa buong bansa at Pinakamataas na 400 sa mundo ayon sa ARWU at QS. Narito ang Orto botanico di Pisa, ang pinakamatandang akademikong botanikal na hardin sa Europa, na itinatag noong 1544.
Ang Unibersidad ng Pisa ay bahagi ng Pisa University System, kung saan kabilang din ang Scuola Normale Superiore at Scuola Superiore di Sant’Anna.
1103 Sequoia

Ang 1103 Sequoia ay isang planetang hindi pangunahin.
710 Gertrud

Ang 710 Gertrud ay isang planetang hindi pangunahin.
Imam Samudra

Si Abdul Aziz, alyas Imam Samudra at Qudama, (pinanganak noong Enero 14, 1970 sa Serang-Banten, Indonesia) ay isang teroristang Indones na nahatulan ng pagkabilanggo ng walong taon dahil sa kanyang papel sa pagbomba sa Bali noong 2002. Binababa ng hukuman ang kanyang hatol noong Setyembre 5, 2006.
Magic? Gimik!

Ang Magic? Gimik! ay isang palabas sa telebisyon sa Pilipinas ng TV-5 / Associated Broadcasting Company.
Mataas na Paaralang Pambansa ng Batasan Hills

Ang Mataas na Paaralang Pambansa ng Batasan Hills (Ingles: Batasan Hills National High School) ay isang pampublikong mataas na paaralan na matatagpuan sa Batasan Hills, Lungsod Quezon, Pilipinas. Ito ang pinakamalaking mataas na paaralan sa Pilipinas na may humigit-kumulang 16,000 mga estudyante.
Cinema...Cinema...Cinema

Ang Cinema...Cinema...Cinema ay isang palabas sa telebisyon sa Pilipinas ng ABS-CBN.
Salumbides Company Ltd

Ang Salumbides Co. Ltd ay itinayo noong dekada 20s. Ito ay sa ilalim ng pagmamay-ari ng batikang artista at direktor na si Vicente Salumbides.
Narito ang ilang mga pelikulang nagawa ng Salumbides Co. Ltd na karamihan ay hindi na mapapanood dahilan sa ito'y nasunog na, nagkadikit -dikit ang mga negatibo at ang ilan naman ay nasunod noong Panahon ng Giyera WWII
Duranía

Ang Duranía ay isang munisipalidad sa Departamento ng Norte de Santander, Colombia.
Tantalo

Ang Tantalo ay isang kemikal na elemento na may simbolong Ta ar atomic number 73. Ito ay nakaraang nakapangalang Tantalyo, ito ay pinagmulan ng pangalan na ito kay Tantalus, ang masasamang tao mula sa mitolohiyang Griego.
Jasmine Trias

Si Jasmine Trias (Ipinanganak Nobyembre 3, 1986 sa Honolulu, Hawai‘i), ay isang Amerikanong mang-aawit na may lahing Pilipino na sumikat noong 2004 sa American Idol, isang reality-based show sa telebisyon sa FOX sa Estados Unidos. Si Trias ay pinapakita rin sa patalastas ng McDonald’s sa Pilipinas.
Dipterya

Ang dipterya (Ingles: diphtheria; Griyego: διφθερα, diphthera, may kahulugang "pares ng mga balumbong katad") ay isang nakakahawang sakit na may matinding pamamaga ng lalamunan. Kinakikitaan ito ng pagsisikip ng paghinga, panghihina, at mataas na grado ng lagnat.
Adriana Rojo

Si Adriana Rojo ay isang artista sa Mehiko.
Komisyon sa Mas Mataas na Edukasyon (Pilipinas)

Kasaysayan

Itinatag ang CHED noong Mayo 18, 1994 sa bisa ng Batas Republika Blg. 7722 o ang Higher Education Act of 1994 na ipinatnugot ni Senador Francisco Tatad.
Ang paglikha ng CHED ay bahagi ng isang malawak na adyenda para sa mga pagbabago sa sistemang edukasyon ng bansa, na ibinalagkas ng Congressional Commission on Education (EDCOM) noong 1992. Bahagi ng mga pagbabago ay ang trifocalization ng sektor ng edukasyon. Ang tatlong mga lupong tagapamahala sa sektor ng edukasyon ay ang Komisyon sa Mas Mataas na Edukasyon (CHED) para sa edukasyong tersiyaryo at gradwado, ang Kagawaran ng Edukasyon (DepEd) para sa saligang edukasyon, at ang Pangasiwaan sa Edukasyong Teknikal at Pagpapaunlad ng Kasanayan (TESDA) para sa teknikal-bokasyonal at gitnang antas na edukasyon.